Det kommer 11 bryggerier og ett mjøderi til Jernteppet Ølfestival 17.-18.august i Hammerfest. (klikk på bryggerinavn for ytterligere informasjon):​
10. Beavertown (UK)
​11. Bokkereyder (BE)
12. Cloudwater (UK)
"YOU WANTED THE BEST, YOU GOT THE BEST..."
Vi er super stolt av å kunne fullføre årets bryggeri-lineup med å ønske Cloudwater Brew Co fra Manchester i England velkommen til Hammerfest.
Cloudwater er et relativt nytt bryggeri som ble etablert i 2014 av Paul Jones og James Campbell. Deres hovedsatsningsområde er å skape moderne sesongbaserte øl. De har også stort fokus på å være innovative og ikke hvile på fjorårets oppskrifter. Dette gjør at de stadig lager nye spennende øl som bergtar publikum.
Såpass suksess har Cloudwater hatt at de i 2016 hoppet rett inn på en imponerende 5.plass på ratebeer.com sin oversikt over de 100 beste bryggeriene i verden. I 2017 havnet de på en enda mer imponerende 2.plass over verdens beste bryggerier.
De er kanskje særlig kjent for sine fantastiske versjoner av ølstilen dobbel IPA. I 2016 havnet fire av Cloudwaters dobbel IPA'er på ratebeer.com sin liste over de 100 beste ølene produsert i 2016. I 2017 havnet hele 11 av deres øl på samme topp 100-liste. Alle sammen ulike varianter av IPA.
Det er med andre ord ikke hvem som helst som kommer til Jernteppet Ølfestival 17.-18.august.
Det er rett og slett verdens nest beste bryggeri – Cloudwater Brew Co.
Og, er du ekstra glad i det bitre, så har du kanskje noe definitivt noe spesielt å glede deg til…
- Manchester Evening News, 5.mars 2017: Meet Cloudwater Brew Co...
- Bryggeriets egen hjemmeside inneholder også utallige blogginnlegg om alt mellom himmel og jord.
Bokkereyder er sannsynligvis et bryggeri de færreste har hørt om. Like fullt, Bokkereyer som ble åpnet i 2014 av Raf Souvereyns, har på kort tid blitt den store snakkisen innenfor ølverden.
For å illustrere dette med noen fun-facts:
Ølet serveres kun på noen få utvalgte ølbarer i verden, barer som klassifiseres som «de beste ølbarene» i verden - samt noen få ølfestivaler. Per tid er det ingen barer i Norge som har Bokkereyder på menyen.
For å bevare eksklusiviteten for ølbarene som får ølet til Bokkereyder på menyen, så blir navnet på ølbaren printet på etikettene.
På en ølauksjon i USA så ble 10 tre-liters flasker fra Bokkereyder omsatt for om lag 16.500 kr i snitt.
På ølfestivalen Copenhagen Beer Celebration i Boston, USA høsten 2016 så var køen til Bokkereyders smaksbod endeløs – i skarp kontrast til de andre topp internasjonale bryggeriene som også var tilstede.
Bokkereyder har blitt omtalt som «The Beatles of lambic».
Er på topp 100-listen til Ratebeer.com over verdens beste bryggerier.
På samme nettsides oversikt over de 100 beste ølene for 2017, så hadde Bokkereyder 3 øl med.
Først av alt, Bokkereyer er ikke et tradisjonelt bryggeri, men et lambic blenderi fra Hasselt, like utenfor Brussel, i Belgia. Det vil si at Bokkereyder baserer sin produksjon på å kjøpe inn vørter fra lambicbryggerier som f.eks. De Troch, Girardin og Lindemans. (les lenger ned hva lambic er)
Med inspirasjon fra blant andre vinmakere, blir den innkjøpte vørteren blendet og gjæringsprosessen settes i gang før ølet fatlagres til perfeksjon, etter både tradisjonelle og nytenkende metoder. Resultatet er et førsteklasses øl med et helt unikt smaksbilde som skaper begeistring hvor en ølet blir servert. Legger en til at produksjonsvolumet er svært begrenset, så skapes det en etterspørsel som ikke er mulig å etterkomme.
Ølbarer verden over står i kø for å få ølene til Raf på menyen, og invitasjoner til ølfestivaler strømmer på.
Likefullt; 17.-18.august 2018 gjester Bokkereyder Jernteppet Ølfestival som den eneste ølfestivalen i Norge i 2018. Vil det stå Jernteppet på de eksklusive flaskene mon tru?
Beer advocate, jan 2018: A nanoblendery Grows in Belgium: Nee stirrings in the Old World of Lambic beer
Flanders Toyday, 21.feb 2018: Upstart lambic blender puts new twist on ancient craft
Paste magazine, 12.des 2016: Bokkereyder Duiven Review
Ulikt de fleste andre bryggerier, så gjærer ikke lambicbryggeriene vørteren med tradisjonelle ølgjær. Istedenfor så tillater de villgjær og bakterier å bli introdusert i vørteren for å starte en spontangjæringsprosess – som til syvende og sist gjør sukker om til alkohol. Resultatet er altså et øl med navnet lambic, som er syrlig og funky. Lambic blir brukt som basis i både fruktøl (mest vanlig med kirsebær og bringebær) og gueuze (en blend av lambic som er ett år, to år og tre år gammel).
All about the beer, 2010: Stylistically Speaking Lambic
Det kommer 11 bryggerier og ett mjøderi til Jernteppet Ølfestival 17.-18.august i Hammerfest.
Vi presenterer de i tur og orden her (klikk på bryggerinavn for ytterligere informasjon):
12. blir annonsert torsdag 22.februar ca kl 20:00
Det er med stor glede vi kan ønske Beavertown Brewery fra London velkommen til Jernteppet Ølfestival.
Beavertown er et bryggeri som mange kanskje har smakt øl fra tidligere. For inntil to år siden, så ble nemlig produktene dere importert og distribuert til både butikk, polet og uteliv. Men, etter at Beavertown sa opp avtalen med sin daværende importør, så har det dessverre vært lite Beavertown å få kjøpt i Norge.
Beavertown ble grunnlagt av Logan Plant (sønn av Robert Plant i Led Zeppelin) og Byron Knight i 2011. Bryggeriet var en del av bryggeripuben Duke's Brew & Que i De Beauvoir Town, London. Og den våkne leser vil da skjønne hvordan Beavertown fikk navnet sitt.
Siden den gang har Beavertown flyttet til Tottenham Hale og stått i front av øl revolusjonen som også traff London og England.
Beavertown har alt fra starten av blitt anerkjent for sine øl. Allerede i 2012 ble de uthevet som et av beste selvstendige bryggeriene i London.
Og i 2014 havnet Beavertown på Ratebeer.com sin topp 100-liste over verdens beste bryggerier - en posisjon de har innehatt siden.
I 2017 arrangerte de for første gang sin egen ølfestival «Beavertown Extravaganza» hvor 60 av de beste bryggeriene i verden var på besøk. I år arrangeres festival 7-8.september om det skulle friste noen.
Vi gleder oss stort til å få besøk av Beavertown i 17.-18.august - det kommer til å bli episk.
** The Guardian, 13.juni 2017: Intervju med Logan Plant
** The Telegraph, 17.august 2012: London's beer renaissance
Lervig Aktiebryggeri fra Stavanger har etter hvert blitt et kjent og kjært bryggeri i Hammerfest. Ikke nok med at de er vår faste leverandør av pilsner, de leverer i tillegg stadig nye og spennende øl til Jernteppet. Det føles derfor veldig naturlig å ønske Lervig hjertelig velkommen tilbake til Jernteppet Ølfestival.
Lervig ble etablert i 2003 som en protest mot at Ringnes kjøpte det lokale bryggeriet Tou Bryggeri, og flyttet produksjonen til Oslo. Etter flere år som et hvilket som helst bryggeri, så har Lervig siden ansettelsen av Mike Murphy som bryggerimester i 2010 stadig tatt nye steg mot å nå det store målet om å brygge de beste ølene i verden.
2017 kan i så måte sies å være et merkeår for Lervig.
I tillegg til å ha en solid basisportefølje, så lanserte de hele 35 nye øl i 2017. To av ølene produsert i 2017 kom sågar på listen over de 100 beste ølene i verden for 2017. Som om ikke det var nok, så ble Lervig kåret til ett av verdens 100 beste bryggerier i 2017 av ratebeer.com.
​De har i tillegg åpnet sitt eget bryggeriutsalg i Hillevåg, og hadde et økonomisk resultat på over 10 millioner i pluss. Et resultat de fleste bryggerier nok misunner Lervig.
Med bryggerimester Mike Murphy og administrerende direktør Anders Kleinstrup ved roret, så kan en trygt si at Lervig har kommet for å bli – både på Jernteppet, og som en betydningsfull ølprodusent på verdensbasis.
- Bloggen Brewolution sin artikkel hvor Anders Kleinstrup gir innblikk i hvordan Lervig tenker.
Vi presenterer de i tur og orden her:​
Etter å ha vært her på den første utgaven av Jernteppet Ølfestival i 2015, er Bådin fra Nordlands-metropolen Bodø endelig tilbake.
Vi lar guttene selv beskrive sin historie:
«Selskapet ble stiftet på Maya-kalenderens siste dag (2012). Første øl kom ut et snaut år senere. I utgangspunktet var planen å produsere øl som skulle selges på en popup-pub en gang i måneden. Vi innså fort at dette ville medføre mye arbeid og lite inntekt, og den opprinnelige planen ble dermed justert. Et brukt bryggeri på 800 liter ble kjøpt inn, og ølet som ble produsert ble solgt på lokale barer og restauranter.
Bryggeriet ble drevet 100% på dugnad i halvannet år, noe som var ganske slitsomt fysisk og for vennskapet. Prosjektet holdt på å ende i nedleggelse og uvennskap, men overlegen gikk bak ryggen på resten av gjengen og ansatte en erfaren hjemmebrygger. Siden den gangen har vi aldri sett oss tilbake.
Vi distribuerer i dag til hele landet, men selger fortsatt det meste i lokalområdene. I 2017 solgte vi 70.000 liter og har et mål om å øke med 30-40% i 2018.
På grunn av stadig mer å gjøre i produksjonen har vi bestemt oss for å reise på færre festivaler i 2018, men Jernteppet kunne vi ikke si nei til!»
Austmann Bryggeri ble startet i 2013 av tre gode venner. Siden de ikke hadde nok penger, og ingen banker ville gi de lån, måtte de få tre gamle damer (to mødre og en tante) til å kausjonere for banklån. Slik startet eventyret om austmennene. Eventyret fikk et nytt kapittel da Hansa Borg kjøpte 50 % av aksjene i selskapet tidligere i 2016, og det ryktes at de tre gamle damene har fått sin belønning.
Neste kapittel i eventyret skrives juli 2018, da de flytter inn i sine nye bryggerifasiliteter på Tolla i Trondheim.
​I august reiser austmennene nok en gang til Hammerfest – de er nemlig som «fast inventar» på Jernteppet Ølfestival å regne. Vi gleder oss til å få Vinko på besøk igjen.
Det er med stor glede at vi kan ønske en av publikumsfavorittene fra Jernteppet Ølfestival 2016 tilbake til Hammerfest.
Cervisiam ble etablert i 2015 av tre premierte hjemmebryggere, og de har på kort tid høstet stor annerkjennelse for sine brygg. De ble blant annet blitt kåret til beste nye norske bryggeri i 2015 på Ratebeer.com. I skrivende stund er de, ifølge Untappd, på første plass over Norges beste bryggerier. De er kjent for å utfordre kjente ølstiler, og lage sine helt egne «far-out» versjoner til glede for folket.
Cervisiam er et såkalt nomade-bryggeri, som leier ledig kapasitet hos andre bryggerier.
Høsten 2017 åpnet de sin egen pub i Oslo, hvor de har videreført sin kreative og svært fargerike grafiske profil. Puben heter Oculus og ligger i Torgata.
Vi er spent på hva Cervisiam tar med seg av spennende øl til Jernteppet Ølfestival 17-18.august.
SØTA BROR KOMMER...
Frequency Beer Works ble etablert i 2017 av en vennegjeng med felles interesse for musikk og øl i verdensklasse.
Vennegjengen bestående av blant andre bryggerimester Mattias Hammenlind (tidligere Sigtuna og CAP) og vokalist i In Flames Anders Fridén kjøpte CAP Brewery i Stockholm, og etablerte sitt eget bryggeri.
Til tross for sin korte levetid, så har bryggeriet allerede rukket å fått internasjonal oppmerksomhet. Først da de lagde en øl for å hylle Millwall-supporteren Ray Lerner. Lerner var en tilfeldig forbipasserende til et terroristangrep i London i juli 2017, som tok opp kampen mot terroristene.
Les historien om angrepet og ølet her.
Videre, så ble de av Ratebeer kåret til årets nye svenske bryggeri for 2017.
Vi ønsker bryggerimester Mattias Hammenlind og Frequency Beer Works velkommen til Hammerfest. For Hammenlind blir dette andre besøket til Jernteppet Ølfestial. Han var her i 2015 med CAP Brewery.